ཕྱི་ལོ་༡༩༧༨ལོའི་ལོ་མཇུག་དང༌༡༩༧༩ལོའི་ལོ་མགོར་རྒྱ་ནག་གཞུང་གི་ཧོང་ཀོང་དུ་ཡོད་པའི་མི་སྣ་དེ་འདྲ་བརྒྱུད་ནས་ཐོག་མར་རྒྱལ་ལོ་དོན་གྲུབ་ལ་འབྲེལ་བ་བྱས་ཏེ་ཕན་ཚུན་སྐད་ཆ་བཤད་ནས་འབྲེལ་བ་བྱེད་ཀྱི་ཡིན་ཞེས་བཤད་བྱུང༌།ང་ཚོའི་བསམ་བློའི་ནང་སྔ་ཕྱི་མ་ལྟོས་པར་རྒྱ་ནག་དང་མཉམ་དུ་སྐད་ཆ་ཤོད་རྒྱུ་ཕྱི་ལོ་༡༩༧༣ལོ་ཡས་མས་ནས་ཡོད་པར་བརྟེན་ཕྱི་ལོ་༡༩༧༩ལོར་རྒྱ་ནག་ཕྱོགས་ནས་ང་ཚོར་འབྲེལ་བ་བྱ་རྒྱུའི་རྣམ་འགྱུར་སྟོན་སྐབས།ང་ཚོའི་ངོས་ནས་ཀྱང་འབྲེལ་བ་བྱ་རྒྱུར་འདོད་པ་དང༌།དགའ་པོ་ཡོད་ཅེས་བརྗོད་དེ།ང་ཚོས་སྐུ་ཚབ་ཚོགས་པ་གཏོང་རྒྱུ་བྱས་པ་ཡིན།